Document ID: /roh_data/filtered/fineweb-2-filterrobots_roh.jsonl.gz/5237

L’engaschi per la coesiun sociala è necessaria oz pli che mai. I na creschan betg mo ils donns da l’ambient, mabain augmenta era la lutga per la bainstanza. Las differenzas socialas s’accentueschan, l’economia globalisada sfida ils stadis naziunals, i vegnan mess en dumonda schizunt ils dretgs umans e la constituziun federala. L’equiliber da la societad è en privel sche las forzas socialas vegnan marginalisadas. Per che tuts stettian bain è necessaria ina sanestra ferma che s’engascha per in sistem da paja e fiscal gist, per ovras socialas effizientas e transparentas, per l’integraziun da tut las persunas en la societad, curt e bain: per il bainstar public.